Í dag héldum við hátíð í tilefni af Degi íslenskrar tungu . Dagskráin var fjölbreytt að vanda og hófst með ávarpi Guðlaugar Erlu skólastjóra en eftir það fluttu nemendur í fjórða bekk verk í tali og tónum undir stjórn Jóhönnu Halldórsdóttur TTS kennara og var það einstaklega fallegt og vel heppnað . Síðan las Iðunn Ingvarsdóttir ljóðið Hvað er ástin eftir bræðurna Friðrik Dór Jónsson og Jón Jónsson . Það er hefð fyrir því að þann dag eru veitt verðlaun og viðurkenningar fyrir framlag nemenda í ljóða - og smásagnasamkeppni Ingunnarskóla . Að þessu sinni fengu 22 nemendur viðurkenningu fyrir sitt framlag en vinningshafar voru Tinna Björk Bergsdóttir 10. bekk , Hrannar Andri Zoéga Björnsson 5. bekk og Hjalti Tómas Gunnarsson 2. bekk . Að lokum las Bergrún Íris Sævarsdóttir úr bók sinni Lang elstur í bekknum og var gaman að sjá hvað bæði nemendur og kennarar skemmtu sér vel yfir lestrinum . Fleiri myndir á myndasíðu .